Eelnõu

NARVA LINNAVALITSUS

MÄÄRUS

Narva                                                                                                     __.__.____nr ____

Määrus kehtestatakse põhikooli- ja gümnaasiumiseaduse § 66 lõike 2 ja Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 10.2.2 alapunkti 2 alusel.

Narva Kesklinna  Gümnaasiumi põhimäärus

1. peatükk

ÜLDSÄTTED

§ 1. Kooli nimetus

Kooli nimetus on Narva Kesklinna Gümnaasium (edaspidi Kool).

§ 2. Kooli asukoht ja tegutsemiskoht

Kooli asukoht ja tegutsemiskoht on Aleksandr Puškini tn 29, 20305 Narva linn.

§ 3. Kooli tegutsemise vorm

(1) Kooli tegutsemise vorm on põhikool ja gümnaasium, mis tegutsevad ühe asutusena.

(2) Narva Kesklinna Gümnaasiumis on neli kooliastet:

I kooliaste – 1.-3. klass;

II kooliaste- 4.- 6. klass;

III kooliaste- 7.-9. klass;

Gümnaasium  - 10.-12.klass.

§ 4. Kooli õiguslik seisund

(1) Kool on Narva linna haridusasutus, mille kõrgemalseisvaks ametiasutuseks on Narva Linnavalitsuse Kultuuriosakond.

(2) Kool juhindub oma tegevuses Eesti Vabariigi haridusseadusest, põhikooli- ja gümnaasiumiseadusest, käesolevast põhimäärusest ning muudest õigus- ja haldusaktidest.

2. peatükk

ÕPPE- JA KASVATUSE KORRALDUS

§ 5. Koolis omandatava hariduse liik ja tase

(1) Koolis omandatava hariduse liik on üldharidus.

(2) Kool võimaldab omandada haridust statsionaarses õppes järgmistel tasemetel:

1) põhiharidus (hariduse I aste);

2) keskharidus (hariduse II aste).

(3) Kool tagab õppimisvõimalused igale lapsele põhikooli ja gümnaasiumi riikliku õppekava, vajadusel lihtsustatud õppekava alusel, individuaalse õppekava alusel või koduõppena.

(4) Põhiharidust võivad mittestatsionaarses õppes omandada 17aastased ja vanemad isikud. Nõustamiskomisjoni soovitusel võivad mittestatsionaarses õppes põhiharidust omandada koolikohustuslikud isikud, kelle puhul see on tingitud nende hariduslikust erivajadusest või muudet põhjusest, mis raskendab hariduse omandamist statsionaarses õppes õppides.

(5) Gümnaasiumi astmes võimaldab kool kooliõpet läbi virtuaalse õppekeskkonna (MOODLE ja teised programmid).

§ 6. Kooli õppekeel

(1) Põhikooli õppekeeleks on vene keel.

(2) Gümnaasiumi õppekeelteks on eesti ja vene keel. Eesti õppekeelega klassis toimuv õpe moodustab eesti keeles vähemalt 60 protsenti riiklikes õppekavades määratud väiksemaist lubatud õppe koormusest. Vene õppekeelega klassis toimuv õpe moodustab vene keeles vähemalt 60 protsenti riiklikes õppekavades määratud väiksemaist lubatud õppe koormusest.

(3) Koolis tegutsevates keelekümblusklassides on õppekeeleks eesti keel.

§ 7. Koolis tegutsevad järgmised hariduslike erivajadustega õpilaste klassid ja rühmad:

(1) kasvatusraskustega õpilastele;
(2) õpiraskustega õpilastele;
(3) logopeedilised rühmad.

§ 8. Kooli õppekavaväline tegevus

(1) Koolis toimuv õppekavaväline tegevus on õpilastele tasuta. 

(2) Õppekavavälise tegevuse töökorralduse ja päevakava kehtestab kooli direktor.

§ 9. Kooli huvitegevuse  ja kasvatuse korraldus:

(1) Koolis tegutsevad huvialaringid.

(2) Koolis tegutsevad pikapäevarühmad.

(3) Koolis tegutsevad ettevalmistusrühmad eesti ja vene keeles koolieelikutele.

(4) Koolis on oma raamatukogu.

(5)Koolivälise ekskursioonid, matkad ja teised laste üritused teostatakse lastevanemate maksumuse eest vabatahtlikult.

3. peatükk

ÕPILASTE JA VANEMATE ÕIGUSED JA KOHUSTUSED

§ 10. Õpilaste õigused

Õpilasel on õigus:

1) täita õpiülesandeid ja osaleda temale kooli päevakavas või individuaalses õppekavas ettenähtud õppes;

2) saada õppekavas ettenähtu omandamiseks täiendavat õpiabi õpetajalt tema üldtööaja piires;

3) osaleda kooli õpilasesinduse valimisel, olla valitud ja osaleda selle töös;

4) kasutada õppekavavälises tegevuses tasuta kooli rajatisi, ruume, raamatukogu, õppe-, spordi-, tehnilisi ja muid vahendeid kooli kodukorras sätestatud korras;

5) saada koolist teavet ja selgitusi koolikorralduse ning õpilase õiguste ja kohustuste kohta;

6) olla valitud hoolekogu kooseisusse;

7) pöörduda kooli hoolekogu poole õpetamist ja kasvatamist puudutavate vaidlusküsimuste korral;

8) pöörduda oma õiguste kaitseks järelevalveametniku või lastekaitseorganisatsiooni poole;

9) omada ja kasutada muid õigusi, mis tulenevad seadustest ja nende alusel kehtestatud õigusaktidest.

10) Olla valitud õpilasesinduse koosseisusse. Valimise tingimused ja õpilasesinduse põhimääruse heakskiitmine määrab kindlaks õpilasesinduse valimise kord.

§ 11. Õpilaste kohustused

Õpilane on kohustatud:

1) täitma õpiülesandeid ja osalema temale kooli päevakavas või individuaalses õppekavas ettenähtud õppes;

2) täitma kooli kodukorda;

3) õppima võimetekohaselt, arendama ennast ja täiendama oma teadmisi;

4) suhtuma lugupidavalt kaasinimestesse, hoidma loodust ja elama keskkonda säästvalt;

5) hoidma kooli head mainet, käituma väärikalt;

6) hoidma heaperemehelikult kooli kasutuses olevat vara;

7) täitma muid seadustest ja nende alusel antud õigusaktidest tulenevaid õpilastele pandud kohustusi.

§ 12. Vanemate ( või lapse seadusliku esindaja) õigused 

Vanemal on õigus:

1) saada koolist teavet ja selgitusi koolikorralduse ning õpilase õiguste ja kohustuste kohta;

2) pöörduda kooli hoolekogu poole õpetamist ja kasvatamist puudutavate vaidlusküsimuste korral;

3) omada ja kasutada muid õigusi, mis tulenevad seadustest ja nende alusel kehtestatud õigusaktidest.

4) pöörduda psühholoogi, logopeedi, sotsiaalpedagoogi poole  oma lapse toetamiseks.

5) osaleda  kooli sisehindamise tegevuses.

6) olla valitud klassi vanemate komitee hulka ja  kooli hoolekogu koosseisu .

§ 13. Vanemate kohustused

Vanem on kohustatud võimaldama ja soodustama koolikohustuse täitmist, sealhulgas:

1) looma koolikohustuslikule õpilasele kodus õppimist soodustavad tingimused ja õppes osalemise eeldused

2) esitama koolile oma kontaktandmed ja teavitama nende muutustest;

3) tutvuma koolielu reguleerivate aktidega;

4) tegema koostööd kooliga käesolevas seaduses ja selle alusel kehtestatud õigusaktides sätestatud tingimustel ja korras;

5) kasutama meetmeid, mida talle pakub kool või elukohajärgne  linnavalitsus;

6) pöörduma kooli ettepanekul nõustamiskomisjoni poole;

7) taotlema vajaduse korral koolilt ja õpilase elukohajärgselt valla- või linnavalitsuselt õigusaktides sätestatud koolikohustuse täitmise tagamise meetmete rakendamist.

8) osaleda arenguvestluses oma lapse arengu toetamiseks.

4. peatükk

KOOLI HOOLEKOGU JA DIREKTORI ÜLESANDED

§ 14. Kooli hoolekogu ülesanded

(1) Hoolekogu ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine.

(2) Hoolekogu täidab talle seadustes ja nende alusel pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks.

§ 15. Kooli direktori ülesanded

Kooli direktor:

(1) juhib kooli ja vastutab oma pädevuse piires õppe- ja kasvatustegevuse ja muude koolis läbiviidavate tegevuste, kooli üldseisundi ja arengu ning rahaliste vahendite õiguspärase ja otstarbeka kasutamise eest;

(2) esindab kooli ja tegutseb kooli nimel, teeb kooli eelarve piires tehinguid, mis on seotud tema seaduses sätestatud ülesannete täitmisega;

(3) kehtestab kooli õppekava;

(4) kehtestab kooli päevakava;

(5) kehtestab kooli kodukorra;

(6) kehtestab kooli sisehindamise korra ja sisehindamise aruande;

(7) valmistab ette kooli vastuvõtu tingimuste ja -korra eelnõu;

(8) teeb õpilaste nimekirja arvamise otsuse, arvestades põhikooli- ja gümnaasiumiseaduse paragrahvis 27 sätestatut;

(9) teeb õpilase koolist väljaarvamise otsuse, arvestades põhikooli- ja gümnaasiumiseaduse paragrahvis 28 sätestatut;

(10) korraldab tugispetsialistide teenuse rakendamist;

(11) kehtestab arenguvestluse korraldamise tingimused ja korra, esitades selle enne arvamuse andmiseks õppenõukogule ja hoolekogule;

(12) korraldab õpilaste ja koolitöötajate vaimse ja füüsilise turvalisuse ja tervise kaitse ning vaimse ja füüsilise vägivalla ennetamise abinõude rakendamise kooli kodukorras sätestatu kohaselt;

(13) korraldab õpilaste ja koolitöötajate kaitse hädaolukorras;

(14) korraldab kooli hädaolukorra lahendamise plaani väljatöötamise, kaasates vajaduse korral õppenõukogu, hoolekogu ja eksperte ning kehtestab hädaolukorra lahendamise plaani;

(15) määrab isiku, kelle ülesandeks on haridusliku erivajadusega õpilase õppe ja arengu toetamiseks vajaliku koostöö korraldamise tugispetsialistide, andekate õpilaste juhendajate ja õpetajate vahel;

(16) määrab vastutavad isikud individuaalse arengu jälgimise kaardi koostamise ja täitmise eest;

(17) kutsub kokku vanemate koosoleku;

(18) sõlmib koolitöötajatega töölepingud;

(19) korraldab avaliku konkursi pedagoogide, välja arvatud direktor, ametikohtade täitmiseks;

(20) täidab talle töölepinguga ning õigus- ja haldusaktidega pandud muid ülesandeid.

5. peatükk

KOOLITÖÖTAJAD

§ 16. Koolitöötajate õigused

Koolitöötajatel on õigus:

(1) täiendada oma erialaseid teadmisi vastavalt täiskasvanute koolituse seaduses ja koolis sätestatud tingimustele;

(2) töötada töötervishoiu ja tööohutuse seaduses ning selle alusel vastu võetud õigusaktides sätestatud nõuetele vastavates töötingimustes;

(3) esitada direktorile ettepanekuid õppe- ja kasvatustegevuse parendamiseks.

§ 17. Koolitöötajate kohustused

(1) Koolitöötajate kohustused määratakse kindlaks kooli põhimääruse, tööandja poolt kehtestatud töökorralduse reeglite, ametijuhendi ja töölepinguga. Ametijuhendid või koolitöötajate kohustused määratakse igale koolitöötajale kooli direktori käskkirjaga.

(2) Pedagoogilise personali ülesanne on õpetada ja kasvatada õpilasi ning osaleda kooli arendamises;

(3) Teenindava ja abipersonali ülesanne on tagada kooli häireteta töö, heaperemehelik majandamine ja kooli vara korrasolek ning kooli majanduslik teenindamine.

(4) Direktori äraolekul asendab teda direktori asetäitja õppetöö alal, viimase äraolekul Narva Linnavalitsuse kultuuriosakonna juhataja käskkirjaga määratud õpetaja.

6. peatükk

MAJANDAMISE JA ASJAAJAMISE ALUSED

§ 18. Kooli eelarve

(1) Koolil on oma eelarve.

(2) Kooli eelarve tulud moodustuvad eraldistest riigi- ja  linnaeelarvest, laekumistest eraõiguslikelt juriidilistelt isikutelt, annetustest ning kooli põhimääruses sätestatud kooli õppekavavälisest tegevusest saadud tuludest.

§ 19. Vara

(1) Kooli vara moodustavad koolile Narva linna poolt sihtotstarbeliseks kasutamiseks ja valdamiseks antud maa, hooned, rajatised, seadmed, inventar ja muu vara.

(2) Kool kasutab, valdab ja käsutab tema valduses ja kasutuses olevat vara Narva linna õigusaktide kohaselt.

§ 20. Asjaajamine

Asjaajamise korraldamisel lähtub kool Vabariigi Valitsuse 26.02.2001 määrusest nr 80 „Asjaajamiskorra ühtsed alused”.

7. peatükk

RAKENDUSSÄTTED

§ 21. Määruse kehtetuks tunnistamine

Narva Linnavalitsuse 01. detsember 2004. a määrus nr 1210 „Narva Kesklinna  Gümnaasiumi põhimäärus” tunnistatakse kehtetuks.

§ 22. Määruse jõustumine

Määrus jõustub 1. jaanuaril 2011. a.

Tarmo Tammiste
linnapea                                                                          Ants Liimets
                                                                                       linnasekretär

